Diari Oficial de la Generalitat Valenciana


Sumari del DOGV 1722, del 12-02-1992 (1992/823938)

ORDRE de 23 de gener de 1992, del Conseller de Treball i Afers Socials, per la qual s'actualitza l'import de les prestacions econòmiques regulades per a l'any l992.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/23/(1)/dof/vci/html**

### Dades del document

Número de DOGV
:   1722

Data del DOGV
:   12-02-1992

Secció del DOGV
:   DISPOSICIONS GENERALS

Número del document
:   1992/823938


Data del document
:   23-01-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 23 de gener de 1992, del Conseller de Treball i Afers Socials, per la qual actualiza l'import de les prestacions econòmiques regulades per a l'any 1992.  
Per tal d'aconseguir l'objectiu d'integració social previst en l'article tercer de la Llei 5/1989, de 6 de juliol, de Serveis Socials de la Comunitat Valenciana, i en compliment del que disposa el Decret del Consell 132/1990, de 23 de juliol, pel qual es va regular el Pla de Mesures d'Integració Social de la Generalitat Valenciana, es va dictar l'Ordre d'11 de setembre de 1990, que desplega les prestacions econòmiques regulades en el nostre àmbit territorial, i se'n fixa la quantia en el seu article 6 i s'estableix el seu caràcter transitori fins que s'aprovarà la Llei de Pensions no Contributives. Promulgada la Llei 26/1990, de 20 de desembre, l'import ha de ser actualitzat per a l'exercici pressupostari de 1992, en compliment de l'article 15 del Decret 132/1990, i a fi d'equiparar la seua quantia a la de les pensions no contributives per al proper any.  
Per tot això,  
ORDENE:  
Article únic  
1. L'article 6, apartat 1, de l'Ordre d'11 de setembre de 1990, del Conseller de Treball i Seguretat Social, que desplega el Decret 132/1990, de 23 de juliol, queda redactat de la forma següent:  
L'import de les prestacions serà, durant l'exercici pressupostari de 1992, de 35.000 pessetes mensuals. Aquest import Serà incrementat quan, juntament amb la persona sol·licitant, convisquen familiars al seu càrrec segons l'escala següent:   
- Pel primer familiar, 3.000 PTA mensuals.  
- Pel segon familiar, 2.000 PTA mensuals.  
- Pel tercer i successius familiars, 1.500 PTA per cadascun.  
La quantitat resultant, calculada d'acord amb el paràgraf anterior, no podrà excedir de 43.000 pessetes mensuals durant l'any 1992.  
S'entén per unitat familiar la unitat de convivència formada per dues o més persones unides per vincles matrimonials o altra forma de relació permanent anàloga a la conjugal, per adopció, per consanguinitat fins al segon grau o afinitat fins al primer grau.  
DISPOSICIO DEROGATORIA  
Es derogat l'article 6, apartat 1, de l'Ordre d'11 de setembre de 1990, del Conseller de Treball i Seguretat Social.  
DISPOSICIONS FINALS  
Primera  
S'autoritza l'Institut Valencià de Serveis Socials perquè dicte les instruccions necessàries per a l'aplicació d'aquesta ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 23 de gener de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI